સરદાર વલ્લભભાઈ પટેલ સ્વતંત્ર ભારતના પ્રથમ નાયબ વડાપ્રધાન અને ગૃહમંત્રી હતા. સરદાર પટેલનો જન્મ 31 ઓક્ટોબર 1875ના રોજ ગુજરાતના કરમસદમાં થયો હતો. દર વર્ષે 31 ઓક્ટોબરના રોજ સરદાર પટેલનો જન્મદિવસ ઉજવાય છે. દેશની આઝાદીમાં વલ્લભભાઇ પટેલનું મહત્વનું યોગદાન છે. પણ શું તમે જાણો છો કે વલ્લભભાઇ પટેલને સરદારની પદવી કેવી રીતે મળી. વર્ષ 1928માં ગુજરાતના બારડોલીમાં સત્યાગ્રહ થયો હતો જેનું નેતૃત્વ વલ્લભભાઇ પટેલે કર્યું હતું. આ મુખ્ય રીતે ખેડૂતોનું આંદોલન હતું.